48. ΒΑΣΙΛΙΚΟΝ ΔΙΑΤΑΓΜΑ υπ' αριθ. 209 της 18/24 Μαρτ. 1967 (ΦΕΚ Α' 39) Περί επεκτάσεως διατάξεων άρθρ. 1 και 2 του Νόμ. 4464/1965 επί του Ταμείου Συντάξεων Μηχανικών και Εργοληπτών Δημ. Έργων. Έχοντες υπ' όψιν: 1)Τας διατάξεις τη παρ. ΙΙ του άρθρ. 2 του Νόμ. 4464/1965 "περί τροποποιήσεως διατάξεών τινων του Υπαλληλικού Κώδικος κλπ.". 2)Την υπ' αριθ. 1007/1966 σύμφωνον γνώμην του Ανωτάτου Συμβουλίου Δημοσίων Υπηρεσιών και 3)την υπ' αριθ. 32/1967 γνωμοδότησιν του Συμβουλίου της Επικρατείας. Προτάσει των Ημετέρων επί των Οικονομικών και Δημοσίων Έργων Υπουργών, απεφασίσαμεν και διατάσσομεν: Άρθρον μόνον.-1)Αι διατάξεις του άρθρ. 1 και των παρ. 1 έως 9 και 13 του άρθρ. 2, του Νόμ. 4464/1965 "περί τροποποιήσεως διατάξεών τινων του υπαλληλικού Κώδικος κλπ.", επεκτείνονται και επί των θέσεων Β' και Γ' Κατηγοριών του προσωπικού του Ταμείου Συντάξεων Μηχανικών και Εργοληπτών Δημοσίων Έργων και 2)Η κατά την παρ. 8, του άρθρ. 2 του Νόμ. 4464/1965 Ειδική Επιτροπή συγκροτείται δια κοινής αποφάσεως των Υπουργών Οικονομικών και Δημοσίων Έργων, αποτελείται δε εξ ενός μέλους του Ανωτάτου Συμβουλίου Δημοσίων Υπηρεσιών, υποδεικνυομένου υπό του Σώματος και δύο ανωτέρων υπαλλήλων του Γεν. Λογιστηρίου του Κράτους και του Υπουργείου Δημ. Έργων. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Αι αναφερόμεναι διατάξεις του Νόμ. 4464/1965 παρατίθενται εν τόμ. 2Α σελ. 316,19. 